అంకారా, వాషింగ్టన్, ఏప్రిల్ 6 : సిరియాలో చిన్నారులు సహా 100 మందిని విషవాయువులు ప్రయోగించి బలిగొన్న ఉదంతంలో బషర్ అల్ అసద్ ప్రభుత్వాన్ని ప్రపంచ దేశాలు తప్పుబడుతున్నాయి. అసద్కు బాసటగా వైమానిక దాడులు జరుపుతున్న రష్యా తీరునీ గర్హిస్తున్నాయి. ‘‘మా ప్రజలపైనే కాదు, తిరుగుబాటుదార్లపైనా గతంలో ఎన్నడూ విష వాయువులు ప్రయోగించలేదు. ఇకముందూ జరపబోము’’ అని సిరియా ప్రభుత్వం ప్రకటించినా..టర్కీ వంటి దేశాలు నిప్పులు కక్కుతూనే ఉన్నాయి. ‘అసదే హంతకుడు’ అని టర్కీ అధ్యక్షుడు ఎర్డొగన్ తీవ్రస్వరంతో విమర్శించారు.ఇద్లిబ్ ప్రావిన్స్లోని తిరుగుబాటుదార్ల గుప్పిట్లో ఉన్న ఖాన్ షేక్హున్ నగరంపై మంగళవారం జరిగిన విష వాయువుల ప్రయోగం బారినపడి 100 మంది చనిపోవడం, మరో 400 మంది శ్వాసకోశ సమస్యలతో వేర్వేరు ఆస్పత్రుల్లో చికిత్స పొందుతున్న విషయం తెలిసిందే. 32 మందిని దక్షిణ టర్కీలోని ఆస్పత్రికి తరలించగా, ముగ్గురు చనిపోయారు. పోస్టుమార్టం నిర్వహించగా, విష ప్రయోగం వల్లనే వారు చనిపోయినట్టు తేలిందని టర్కీ మంత్రి బెకిర్ బోజ్డ్యాగ్ తెలిపారు. అసదే ఈ హత్యాకాండని నడిపించినట్టు తమవద్ద ఆధారాలు ఉన్నాయని ఆయన ఆరోపించారు. బాధితులకు టర్కీ, సిరియాల్లోని ఆస్పత్రుల్లో ప్రపంచ ఆరోగ్య సంస్థ సిబ్బంది పర్యవేక్షణలో చికిత్స అందిస్తున్నారు. సిరియా ప్రభుత్వాన్ని తప్పుబడుతూ భద్రతామండలి చేసిన తీర్మానాన్ని రష్యా వీటో చేసింది.
ankara, vashington, epril 6 : sirialo chinnarulu sahaa 100 mandini vishavaayuvulu prayoginchi baligonna udantamlo bashar all asad prabhutvaanni prapancha deshaalu tappubadutunnaayi. asadku basataga vaimanika daadulu jaruputunna rashya teerunee garhistunnayi. ‘‘maa prajalapaine kaadu, tirugubaatudaarlapainaa gatamlo ennaduu visha vaayuvulu prayoginchaledu. ikamunduu jarapabomu’’ ani siria prabhutvam prakatinchinaa..turky vanti deshaalu nippulu kakkutune unnaayi. ‘asade hantakudu’ ani turky adhyakshudu erdogan teevraswaramtho vimarsinchaaru.idlib praavinslooni tirugubaatudaarla guppitlo unna khan shekhun nagarampai mangalavaaram jarigina visha vaayuvula prayogam barinapadi 100 mandi chanipovadam, maro 400 mandi swaasakosha samasyalatho ververu aaspatrullo chikitsa pondutunna vishayam telisinde. 32 mandini dakshina tarkeelooni aaspatriki taralinchagaa, mugguru chanipoyaru. postumartam nirvahinchagaa, visha prayogam vallane vaaru chanipoyinattu telindani turky mantri bekir bojdyag telipaaru. asade ee hatyaakaandani nadipinchinattu tamavadda aadhaaraalu unnaayani aayana aaropinchaaru. baadhitulaku turky, siriyaalloni aaspatrullo prapancha aarogya samstha sibbandi paryavekshanhalo chikitsa andistunnaaru. siria prabhutvaanni tappubadutuu bhadratamandali chesina teermaanaanni rashya veeto chesindi.